b'\n_START_ARTICLE_\nJiang Tingxi\n_START_PARAGRAPH_\nJiang Tingxi (tradisjonell kinesisk: \xe8\x94\xa3\xe5\xbb\xb7\xe9\x8c\xab, forenklet kinesisk: \xe8\x92\x8b\xe5\xbb\xb7\xe9\x94\xa1, pinyin: Ji\xc7\x8eng T\xc3\xadngx\xc3\xad, f\xc3\xb8dt 1669 i Changshu i provinsen Jiangsu i Kina, d\xc3\xb8d 1732) var en kinesisk maler og en av redakt\xc3\xb8rene av encyklopedien Gujin tushu jicheng (Komplett samling av gamle og moderne skrifter og kart)._NEWLINE_Jiang Tingxi var ogs\xc3\xa5 kjent under navnene Nansha, Qingtong Jushi, Qiujun, Xi Gu, Yangsun og Youjun._NEWLINE_Encyklopedien Gujin tushu jicheng p\xc3\xa5 5020 bind ble utgitt i 1726 og ble sammenstilt unsder ledelse av Chen Menglei og Jiang Tingxi i Kangxi-keiserens og Yongzheng-keiserens regjeringsperioder under Qing-dynastiet._NEWLINE_Som hoffmaler og storsekret\xc3\xa6r ved det keiserlige hoff i Kyoto benyttet Jiang seg av et bredt spenn av kunststiler og konsentrerte seg s\xc3\xa6rlig med maleri av fugler og blomster. Jiang Tingxi var ogs\xc3\xa5 bevandret innen kalligrafien.'